als_Latn dik_Latn sag_Latn
Një komunitet kanadez vendas ka deklaruar gjendjen e jashtëzakonshme pas vetëvrasjes së tre vajzave adoleshente.
Shefi Brennan Sainnawap në Ontarion veriore bëri deklaratën që për të ishte një fenomen shumë shqetësues. Më 13 qershor, Jenera Roundsky, 12 vjeç, u bë e mitura e fundit që vdiq si pjesë e një pakti vetëvrasës.
Në janar, dy vajza të tjera 12-vjeçare kryen vetëvrasje. Komuniteti thotë se pothuajse 40 të rinj konsiderohen të rrezikuar në një qytet prej rreth 400 banorësh.
Vitin e kaluar, Attapanoiskat First Nation në Ontario deklaroi gjendje të jashtëzakonshme pasi 11 vetë u përpoqën të merrnin jetën e tyre në një ditë të vetme.
Gjatë verës, Wapekeka njoftoi autoritetet shëndetësore se disa vajza kishin hyrë në një pakt të vetëvrasjes dhe kishin kërkuar rreth 380,000 dollarë për të krijuar një program për parandalimin e vetëvrasjeve të të rinjve.
Udhëheqësit e fshatit takuan gjithashtu kryeministrin Justin Trudeau për të folur për krizën vetëvrasëse të komunitetit.
Autoritetet e shëndetit në Kanada tha se do të dërgonte fondet por Wakepeka thotë se deri më tani ka marrë vetëm 95,000 dollarë – një e katërta e asaj që është premtuar.
Vetëvrasja në rritje në mesin e vajzave kanadeze Në janar, një donator anonim u zotua të dërgojë 380,000 dollarë për të ndihmuar në parandalimin e vetëvrasjes së të rinjve në komunitet kur fondet federale ishin të ngadalta në ardhje.
Zëdhënësi i Wapekeka Joshua Frogg tha se donatori dërgoi 30.000 dollarë, të cilat shkuan për punësimin e një punonjësi të shëndetit mendor për disa muaj.
Mbesa e Frogg, Chantell Fox, ishte një nga tre vajzat që kryen vetëvrasje. Ai foli në janar në një konferencë shtypi në Otava, duke u lutur për një strategji kombëtare kundër këtyre vetëvrasjeve.
Chantell dhe Jolynn Wnter të dy vdiqën më pak se gjashtë muaj më parë. Të premten, Health Canada tha në një deklaratë se ajo ka financuar mbështetje shtesë të krizës që nga dimri i kaluar. Kjo përfshin katër këshilltarë të shëndetit mendor, që do financohen deri në mars të vitit 2019.
Agjencia federale gjithashtu thotë se i ka dhënë Wapekekës afërsisht 1 milion dollarë për shpërndarjen e programeve të shëndetit të komunitetit që nga prilli i kaluar. Tiranapost.al E.B
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn